LidanRubinov/Halacha-QA huggingface dataset:
שאלה: יצר הרע מסית : "צובע ר"ל שצובע עצמו ומסית לבני אדם שיעשה מצוות, ומראה להם פנים כאילו עושים מצוות, והוא לא נברא אלא שיסית לבני אדם שיעברו עבירות, ולא שיצבע את עצמו כמו אוהב נאמן איש טוב ומסית לעשות מצוות ובשביל זה לא נברא ועל כן חייב ודפח"ח" על פי זה, למה הכוונה שיצר הרע צובע ומסית לקיים מצוות?
תשובה: דברים אלו הם דברי הבעל שם טוב ומופיעים בספר אורח לחיים, הרב אברהם חיים מזלאטוב, פרשת לך לך, עמוד מב. בגמרא מסכת שבת (דף עה) מביאה הגמרא את דעת רב, ששוחט אסור משום צובע. התוספות על הדף מסבירים, שרב מדבר על שוחט באופן כללי ולא ביחס למשנה. ולומד מזה הבעל שם טוב עניין רעיוני לגבי יצר הרע, שהקב"ה ישחוט אותו לעתיד לבוא. והעניין הוא, שיצר הרע נועד להסית את האדם מלקיים מצוות בכדי שיקיים עבירות, וזהו תפקידו. ועל ידי כך יש לאדם בחירה חופשית והוא יקבל שכר. אולם לפעמים היצר הרע צובע את עצמו ומטעה את הבריות בכך שמראה להם כאילו מה שהם עושים זה מצווה ואילו באמת זו עבירה. ומאחר ולא נברא לשם הטעיה הוא מתחייב על כך.
שאלה: אבטחה בשבת - נסיעה: אני עובד כעת באבטחת היישוב. אני יוצא מנקודת הנחה כי יש בעבודה משום פיקוח נפש, ואכן אני נדרש לחלל שבת עבורה. בקרוב אני עובר דירה ליישוב מרוחק (מעל 20 ק"מ). האם מותר לנסוע הלוך למשמרת בשבת (עם גוי בלי גוי) או שמא אסור ואז אצטרך לחפש עבודה חדשה?
תשובה: משימתך היא לצורך פיקוח נפש ולכן מותר להגיע למשמרת לפי סדר העדיפות הבא: 1. ע"י אינו יהודי או רכב מבצעי הנוסע ממילא. 2. ע"י ישראל (שש"כ מ הערה סד בשם הגרש"ז אוירבך זצ"ל. הלכה כסדרה חלק ב', עמ' 29, הערה 17, בשם הגר"מ אליהו זצ"ל והגר"ד ליאור שליט"א).
שאלה: לתת צדקה למברך אלמוני בכותל: שבוע שעבר הזדמן לי לאל להתפלל שחרית בכותל. כמובן שהתפללתי במניין ונתתי צדקה לניזקקים. ביקשתי מהקב"ה שיתן לי להבין אם אני צריך לתקן משהו על מנת שאוכל למצוא עבודה חדשה כיוון שאני די תקוע בעבודה שלא נותנת לי נחת. כשיצאתי מהכותל בדרכי לרכב, עצר אותי בחור חרדי ולקח אותי אותי הצידה, הוא שאל אותי מה אני צריך, אמרתי לו שפרנסה טובה, ילדים ובריאות, הבחור החל לברך אותי וכשסיים סיפר לי שיש משפחה חרדית שצריך לתת לה כסף לאוכל לשבת, מה שהיה לי באותו רגע בכיס נתתי לו כי הרגשתי צורך עז לעזור, הבחור לאחר מיכן שאל אם יש לי עוד כסף ואם אוכל לארגן לו עוד, הסברתי לו שלא כיוון שאני במינוס בבנק ולא יכול למשוך, הוא בירך אותי ל תוך אמירה, תדאג לאישתך שתמיד תהיה מאושרת ואל תחסוך ממנה כלום, והלך, היו לי רגשות מעורבים באותו רגע, מצד אחד הרגשתי שהש"ת שלח לי אותו להבין מה עלי לתקן, ומצד שני ההתעקשות שלו לעוד כסף הרגישה לי כרמאות. מה אני אמור להבין מכך?
תשובה: נקווה שהצדקה הגיע לאנשים ראויים!! יש אנשים מנצלים אנשים רגישים, ואתה לא חייב לתת להם. וכאשר לא ברור לך האם נותנים לאדם זקוק, מספיק לתת פרוטה לצדקה. יש אנשים שחושבים שלחלק ברכות זה מקצוע. תתחזק וב"ה תמצא עבודה בקרוב. בינתיים תנצל את הזמן ללימוד תורה ולעשות דברים טובים. ה' יצליח דרכך.
שאלה: שאלות בהלכות הדלקת נרות חנוכה: לרב 1. מדוע צריך להדליק נרות חנוכה לפחות חצי שעה,למה דווקא החובה הוא הזמן הזה? מה מיוחס בזמן הזה? 2. האם השמש חייב להיות גבוה משאר הנרות? האם אפשר שיהיה נמוך יותר משאר הנרות, הרי גם אז ניכר שהוא שונה משאר הנרות? 3. מהו הגובה שצריך לשים את החנוכיה בפתח הדלת או בחלון? 4. האם חשוב באיזה צד שמים את החנוכיה בחלון? 5. מדוע בבית הכנסת מדליקים נרות חנוכה לפני ההבדלה ואילו בבית זה שונה?
תשובה: 1. נזכר בגמ' שזמן ההדלקה תלוי בעוברי דרכים ושיערו הפוסקים שזהו חצי שעה באותו ענין. 2. כיון שאם האדם נהנה הוא נהנה מהאור הגבוה יותר יש להניח את השמש גבוה ולכל הפחות שווה אך לא נמוך. 3. בפתח הדלת בין 70 ס"מ למטר אחד. בחלון העיקר שיוכלו לראות מבחוץ, ואז אם יש צורך אפשר להגביה יותר. 4. אם אפשר בימין עדיף בימין. 5. בבית כנסת כדי לאחר את יציאת השבת, שהחזן מוציא לכולם. בבית בעל הבית לא ראוי שידליק נרות לפני שהבדיל.
שאלה: למה שרה שיקרה?: כתוב ותכחש שרה לאמר לא צחקתי כי יראה. מה ההסבר ששרה אמנו הצדיקת והנביאה שיקרה? כמובן שאפשר להגיד ע"פ פשט כמו שכתוב בגלל יראתה, אבל בכל אופן שרה לא נראית כאשה שמשקרת בגלל זה, וצריך הסבר יותר עמוק.
תשובה: לשואל אכן איננו יכולים להעלות על דעתנו ששרה אמנו שינתה מן האמת שלא כהוגן, לכן עמדו המפרשים על משמעות המילים "ותכחש שרה" והציעו הבנות שונות. להלן שתיים מן ההבנות: אור החיים הק' (בראשית יח, טו) כתב: "ותכחש שרה וגו' - טעם אומרו 'לאמר', גם אמרו 'כי יראה', להודיע צדקת שרה אמנו הצדקת, שלא אמרה בפירוש 'לא צחקתי', שלא תוציא מפיה דבר שקר, אלא אמרה ענין שממנו מובן שכוונתה לומר 'לא צחקה', ולזה לא אמר 'ותאמר לא צחקתי'. ולצד שיאמר האומר, והאיך היה לה פנים שתכחש בדברי ה'? לזה אמר 'כי יראה', פירוש, יש לך לדעת כי העבד הנאמן הירא את רבו ושגג ועשה דבר בלתי מתוקן ויוכיחנו רבו על אשר עשה, כשיגדל בלבו הפלגת המורא על אשר עבר רצון אדונו, לא יעצור כח להודות על אשר עשה להפלגת המורא ויכחיש, ובהכחשתו עצמה יגיד כי אמת היה הדבר, אלא לצד הפלגת המורא אינו עוצר כח להעיז פניו כי כן עשה, והוא מה שהודיע הכתוב 'כי יראה', והבן". באופן אחר באר המלבי"ם (שם). לדבריו, משמעות המילה "צחוק" בדרך כלל באה במובן של לעג, לכן כשפנה ה' אל שרה בשאלה, למה צחקה, השיבה, כי לא כוונת זילזול ולעג היו בצחוקה, אלא שמחה וגיל על הבשורה המרנינה. עיין שם. נאמנה
שאלה: האם זכויות יוצרים הכוונה לבעלות עלך התוכן: לגבי הורדת מוזיקה מאינטרנט או סתם ממחשב של מישהו שיש לו שירים. "ע"פ ההלכה" האם יש כזה דבר שבגלל שהוציא דיסק הוא בעלים על התוכן? כי אם יש רק הענין של הסגת גבול, נמצא שמי שיודע בבירור שלא יקנה את הדיסק אף פעם יהיה מותר לו להוריד אע"פ שהמו"ל לא מרשה.
תשובה: יש בהלכה דעות שונות בעניין. יש שבאמת חידשו שיש בעלות על זכויות אולם יש כאלו שסברו שאין בכך גזל אבל יש חיוב לשלם על כל הנאה שאתה נהנה מעמל של חברך. גם מבחינה מוסרית ערכית וודאי שאין לקחת זכויות יוצרים ללא ת
שאלה: ישיבה ליד נשים באוטובוס: עד כמה שאני יודע, אפילו שהכיסאות באוטובוס לא מחוברים אבל לא יימלט שהבגדים לא יתחברו. האם מותר לשבת בצורה כזו ליד אישה? השאלה נשאלה בהמשך לשאלה "ישיבה ליד נשים באוטובוס"
תשובה: לשבת ולשים תיק או דבר מפריד אחר בין הכסאות. העיקר הוא לא נגיעת הבגדים אלא שלא יהיה ליושב הרגשה של נגיעה. הרגשה של נגיעה היא שאדם עוצם עיניו ויכול לזהות את זה שמישהו יושב לידו או שמישהו קם וכבר לא יושב לידו.
שאלה: איך לעשות מעשר פרות: איזה סוג של מעשר אני צריך לעשות אם זה לא מפוקח? אני לא מבין בזה ומה זה טבל ודאי? אם תוכל להגיד לי את ההלכות בנושא השאלה נשאלה בהמשך לשאלה "מעשר פרות שנקנו מהשוק"
תשובה: וברכת ד' א. אם אתה קונה בשוק או בסופר ואין שם פיקוח מעשרות, עליך להפריש תרו"מ בלא ברכה. סדר הפרשת תרו"מ אפשר לראות בכתובת שנתתי לך בתשובה הקודמת. אם אתה מבקש הרחבה יש אפשרות לרכוש דיסק שמסביר את הנושא בטל. 086847325. בכל אופן השנה אנו בשנת מעשר שני, ויש להפריש תרומה גדולה, מעשר ראשון, תרומת מעשר ומעשר שני. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הוצאה ממונית לצורך רכישת אקווריום לנרות חנוכה: עד כמה אדם צריך להתאמץ ולהוציא מממונו אקווריום לצורך הדלקת נרות חנוכה (אקויריום עולה למעלה מ 200 שקל ולא לכל אחד יש את היכולת להוציא הוצאה כזו)?
תשובה: אם אינך יכול, הדלק בחלון.
שאלה: מי ששואלים אותו לאיזו מפלגה הצביע: מי ששואלים אותו לאיזו מפלגה הצביע, האם מותר לו לשקר ולהגיד ששם פתק לבן, למרות שאין הדבר אמת? והסברה לומר שהדבר מותר, משום שגם השואל לא היה הגון בזה ששאל אותו שאלה בנושא אישי וחשאי.
תשובה: מותר! הבחירות הם חשאיות ואין האדם חייב לנדב מידע נגד רצונו.
שאלה: דוגמא ליצר הרע מסית: על תשובתך. תוכל לתת לי דוגמא בבקשה? והאם אדם יכול להיענש על כך שחשב בטעות בגלל יצר הרע שזו מצווה ועשה עבירה? השאלה נשאלה בהמשך לשאלה "יצר הרע מסית "
תשובה: הרבה פעמים אדם עושה דבר חיובי בעיניו למרות שזה פוגע באחר. למשל, הוא ממהר להספיק למניין מנחה לפני שקיעה ובגלל זה חונה בחניית נכים. הרי הוא גוזל את הנכה שרוצה לחנות שם. אדם בונה סוכה גדולה ורחבה לכבוד המצווה על הרחוב והגינה ששייכים לכולם. דוגמא נוספת, אדם שמעיר לחברו על כך שהוא לא ר בתחום מסויים ומעליבו בפני כל. אדם זה חושב שהוא צדיק ולכן הוא יכול להוכיח אבל פוגע בחברו. אדם שפועל עשה מעשה לא ראוי יצטרך לחזור בתשובה אף שלא התכוון. אמנם ייתכן שזה יהיה חטא בשוגג אבל עדיין לכפר צריך.
שאלה: ללמד בנים במסגרת שרות לאומי: האם לפי תשובת הרב לשאלה מותר להיות בקשר לטווח קצר או ארוך עם בנים בוגרים למטרת לימודית בשרות לאומי או שעורים פרטים לבנים שרגשים לצניעות? אני גם בכיתה י"ב ועומדת לפני בחירת שרות לאומי. השאלה נשאלה בהמשך לשאלה "שיעורי יהדות לחילונים"
תשובה: כפי שעניתי בתשובה קודמת, יש להיזהר מקשר שמתפתח בין מצידך ובין מצד הנערים, וזה אם הקשר הינו סתמי שלא למטרת נישואין.
שאלה: להתגבר על יצר הרע: לכב הרב בספר בראשית כתוב "ואליך תשוקתו ואתה תמשול בו" 1) למה מוני המצוות לא מנו את הממשלה על יצה"ר כמצוות עשה? 2) למה כאשר ברור לי שהתגברתי על יצה"ר (נורא בא לי לדבר לשון הרע אבל ספרתי עד עשר והתאפקתי וזה עבר) אין ברכה ברוך.אקב"ו למשול ביצר הרע? לפחות ברכה פעם אחת ביום שהרי אם הייתה ברכה כזו היא הייתה מהווה זריקת אנדרלין נגד יצר הרע?
תשובה: 1. יש כאן תיאור מצב נפשי ולא מצווה. כפי שנאמר: בזיעת אפיך תאכל לחם - זו מצווה? 2. הברכות הם על עשה טוב ולא על סור מרע.
שאלה: העתקת גופנים ממחשב: במחשב של בית הספר בו אני עובד יש מגוון גופנים שאני הייתי רוצה למחשב הפרטי שלי. כדי "להשיג" אותם, מספיק פשוט להעתיק מהמחשב ל"דיסק און קי" ולהדביק במחשב שלי. אני לא יודע איך ואיפה משיגים את כל הגופנים האלה. המחשבים הם בחסות משרד החינוך והמשרד דואג להטענה של כל מה שיועיל לבית הספר. האם אני צריך לחשוש שלקחת את הגופנים זה גזל? (אני לא ערכתי חיפוש מעמיק, אבל לא מצאתי כאלה גופנים שאפשר להוריד בחינם באינטרנט)
תשובה: יש לברר אם אלו גופנים המוגנים בזכויות יוצרים.
שאלה: שם פרטי של הכלה והחמות: אני יוצאת עם בחור ששם אמו ושמי זהים. האם יש מניעה להתחתן במקרה זה? (למשל שם אמו רחל וגם שמי רחל)
תשובה: אם מדובר בחתן ראוי, אפשר להתחתן. אם לחמות יש שם נוסף, משתמשים (כשעושים מי שברך) גם בשם הנוסף. אם לכלה יש שם נוסף, מקפידים להשתמש בעיקר בשם הנוסף. אם אין שמות נוספים, נוהגים לבחור לכלה שם אחר.
שאלה: המשך לשאלה בעניין החבר שניגן ללא רשות: א. הנזק לגיטרה - כנרא שבר או סדק פנימי, אין סימן חיצוני. בנגינה צלילי הגיטרה נשמעים מזייפים (בדומה לגיטרה לא מכוונת) לצורך תיקון יש לפתוח את הגיטרה. ב. כפי שצויין אין סימן חיצוני. כך שאי אפשר להצביע על אופן היווצרות הנזק. (אולי נגינה פרועה מאוד) ג. שבוע לאחר המקרה אותו תלמיד ניגן בגיטרה של תלמיד אחר (ללא רשות), וכששאלו אותו אם הוא זה שנגע בגיטרה הנ"ל בשבוע קודם השיב בחיוב. ד. כששמע על הנזק אמר שלא נפלה מידיו הגיטרה. ואין לו מושג לגבי הנזק. (מדובר בתלמיד טוב וישר שסומכים עליו בדרך כלל והוא כנראה "מורי היתרא לעצמו" להשתמש בחפצי חברים ללא רשות - לגבי רוב ככל התלמידים אין אווירה של איסור שימוש בגיטרות של אחרים) והוא סומך עלינו, הצוות, במה שנחליט לגבי העניין. השאלה נשאלה בהמשך לשאלה "שאלה אישית"
תשובה: הדברים הנכתבים כאן הם לפי דברי השואל ללא שמיעת טענות הצדדים, שמיעת הצדדים יכולה לשנות את הדין. נראה משאלתך שהדין במקרה כזה שאי אפשר לחייב את החבר שניגן ללא רשות, ופטור. נסביר בקצרה: הגם שאנו מכירים את הכלל ש"שואל שלא מדעת גזלן הוא" וממילא הוא מתחייב גם באונסין שקורים תוך כדי שאלתו -קודם שהחזיר, הרי שכאן החבר שניגן ללא רשות החזיר את הגיטרה לאותו המקום שבו הניח הבעלים בעצמו. ומכיוון שכלי זה אין בו רוח חיים ואינו יכול ללכת מרצונו, הרי שהחזרה זו נחשבת החזרה טובה לרשות הבעלים, ואינה מצריכה דעת בעלים ומכאן ואילך -אינו גזלן. כמו כן, החבר שניגן טוען שהוא ניגן באופן הרגיל ומניין לנו להוכיח שלא.ונראה גם שאם לא היו עדים שניגן הרי יש לו גם מיגו שהיה יכול להגיד "לא היו דברים מעולם". יתירה מזאת -אולי עוד חבר השתמש בכלי ללא רשות והוא זה שהזיק? נוסף ע ל כך ה"קצות" בסימן שמ"א טוען שמי שגנב גזל בשגגה אין חלים עליו "קניני גזילה" וממילא הטענה שכאן כל התלמידים מרשים לנגן בכלי הנגינה שלהם והוא לא ידע שהחבר אינו מרשה הופכת את השימוש שלו לרמת "שגגה" ואין חיוב אונסין בזה (גם אם לא היו הסבות האחרות הנ"ל). לאור הנ"ל יחול כאן דין "המוציא מחברו עליו הראיה" ואם בעל הגיטרה טוען שהחבר שניגן ללא רשות הזיק - עליו מוטלת חובת ההוכחה לכך. לעיון: סוגיית הגמ' בבא מציעא דף מ: -מא. וראשונים שם. שולחן ערוך חושן המשפט סימן רצ"ב סעיף א'.
שאלה: נתינת מעשר כספים מתשלומים לבת שירות לאומי: האם בת שרות לאומי צריכה לתת מעשר כספים מהכסף אותו היא מקבלת במסגרת השירות?
תשובה: אם יש לה ממה להתקיים, כגון: שהיא מוחזקת ע"י הוריה, זו הכנסה פנויה שיש להפריש ממנה מעשר. אך אם אין לה ממה להתקיים היא פטורה.
שאלה: תכשיט עם פסוק: יש לי שרשרת שכתוב עליה "אם אשכחך ירושלים תשכח ימיני". האם מותר להיכנס אתה לשרותים? ואם כן באיזה דרך?
תשובה: באהלה של תורה ח"א סי' מב דנתי בזה והתרתי רק בכמה תנאים. במקרה שלך לא נראה לי שמותר להיכנס לשרותים עם התליון, אא"כ הוא יכוסה בשני כיסויים, כגון: מתחת לשני בגדים (סוודר וחולצה).
שאלה: ברכת מתיר אסורים לאסיר: ר"ח וויטאל כותב בשער-הגלגולים הקדמה לח שיום אחד הוא נחלש עד שיצאה נשמתו ואז האר"י החיה אותו והרגיש שנשמתו חוזרת אליו, ואז בירך ברכת מחיה המתים. היש כאן ראיה שאסיר שהיה בשבי אויב כמו גלעד שליט יברך גם את ברכת מתיר-אסורים, כי בכל הברכות יש את פשטות תכנם? במדרש כתוב - שאשת פוטיפר אמרה ליוסף: אם לש תשמע לי אאסור אותך. ויוסף השיב: השם מתיר אסורים.
תשובה: אפשר לברך מתיר אסורים אבל ברור שחייב לברך גם הגומל.
שאלה: רבי עקיבא ובר כוזיבא: יש הרבה שיחות של הרצי"ה ששם הוא כותב, שהרמב"ם הדגיש שר"ע "דימה" שבר-כוכבא הוא המשיח ולא כתב שר"ע טעה. איך זה מסתדר עם דברי האר"י הקדוש: "3 הם שטעו בקץ. יעקב שקרא לבניו ונעלם ממנו הקץ, ר"ע שטעה וחשב שבן כוזיבא משיח, שמואל שטעה בענין אליאב" שער הגלגולים,הקדמה לח?
תשובה: מובן שדברי האר"י על הטעות אינם כפשוטם שהרי יעקב אבינו לא אמר דבר שטעה בו אלא שנעלם ממנו הקץ. וכך יש לפרש שר' עקיבא ראה אור בבר כוכבא אלא שלא היה בשלימות ולכן נפל בר כוכבא. ולזה הרמב"ם נזהר מלומר טעה שמא נפרש כפשוטו ואמר דימה.
שאלה: עד מתי זמן הנחת תפילין בדיעבד: אם שכחתי להניח תפילין כל היום ונזכרתי בתוך ה-13.5 דקות אחרי השקיעה בהם מותר להתפלל עדיין מנחה (נניח 5 דק אחרי השקיעה), האם מותר לי להניח תפילין? השאלה נשאלה בהמשך לשאלה "שעת הנחת תפילין"
תשובה: זמן הנחת תפילין הוא ביום. אמנם מאחר ומהתורה מותר גם בלילה, כתבו האחרונים שמי שלא הניח תפילין במשך היום יניח אותן בלילה. ונחלקו לגבי ברכה, מהמגן אברהם משמע שאף יברך אולם המשנה ברורה (ביאור בהלכה סימן ל, ד"ה "ויש מי") מכריע כפרי מגדים, שאין לברך. הילקוט יוסף מסתמך על הרב עובדיה שיכול לברך עד לשלוש עשרה דקות וחצי. אולם אם התפלל ערבית מוקדמת, לכולי עלמא יניח בלי ברכה (כך הכרעת האחרונים למרות שמהשו"ע משמע שאין להניח כלל לאחר תפילת ערבית). הערה לגבי תפילת מנחה, רק בדיעבד מתפללים לאחר שקיעה.
שאלה: חישוב חדש לרביעית יין: אך התכוונתי שמכיוון שעד עכשיו נהוג שרביעית זה 87 סמ"ק, אז האם הרב מקבל את הקולא החדשה שזה 81 סמ"ק? השאלה נשאלה בהמשך לשאלה אישית
תשובה: לא.
שאלה: להתארח ולישון בבית של זוג: אבקש את הכרעת הרב דוד חי הכהן. האם כמו שאסור לאדם להסתכל על בגד שתלוי על חבל של אשה שמכירה, כך יהיה אסור מהדין לזוג להתארח ולישון בבית של אחרים אם האורח מכיר את בעלת-הבית? כי הוא ישן על מיטתה
תשובה: אין לישון על מיטת אישה שהוא מכיר, וכך משמע במסכת שבת ק"מ: שהתירה בעומד ומשמע שבשוכב יש לאסור.
שאלה: בחירת נשים לכנסת: האם נכון לומר ולפסוק, שלמרות שאנו תלמידי הרב קוק שאסר לנשים להבחר, אך כיום זה הוראת שעה שכן יהיה מותר לבחור בנשים שמועילות הרבה? לעמ"י?
תשובה: אם הנשים ידועות כבעלות כוחות מיוחדים המשפיעים לטובה ניתן לבחור בהם שהרי כבר היתה דבורה הנביאה. ואם כי יש שכתבו שהיתה זו הוראת שעה ברוח הקודש, אבל בבית שני שלא היתה נבואה -היתה שלומציון מלכה ואחיה היה ראש הסנהדרין ובוודאי שבצדקותה היתה נשמעת לו אם היה אוסר. אמנם פשוט וברור שצריך לנהוג בכל גדרי הצניעות.
שאלה: נדרים שבאים לי במחשבה: הרב, אני מודה לך מראש אם תוכל לעזור לי. עשיתי השנה כבר פעמיים התרת נדרים ומסרתי מודעה וכל פעם עוברות לי מחשבות בראש שכאלו אני נודר. לדוגמא: אני רוצה לעשות משהו ועולה מחשבה שכאילו אני נודר שלא לעשות את זה וזה מציק לי נורא. רציתי לראות סדרה מסויימת ועלתה לי מחשבה שאני נודר בשם ה שלא לראות אותה ולא אמרתי את זה בפה וכמובן שאני לא מסכים לזה, האם זה נחשב כנדר?
תשובה: 'מוצא שפתיך תשמור' ולא על המחשבות שאינם נחשבים כנדר.
שאלה: מסיבת חנוכה בגן של בני בשנת אבל: אבי נפטר לפני שלושים יום. לבני יש מסיבת חנוכה בגן והוא ביקש שאני אלך איתו, האם מותר? בחנוכה יש הופעה בעירנו שהבטחתי לקחת אותו לפני פטירת אבי, בעלי אינו יכול לקחת אותו. האם מותר לי לקחת אותו להופעה?
תשובה: אם הבן זקוק לנוכחותך, מותר. אם ניתן לצאת בשעת נגינה עליזה, עדיף.
שאלה: מתנה בין בחור לחברתו: לכבוד הרב! האם כאשר בחור הביא מתנה קטנה לחברתו, והיא אמרה לו שיגיד שזה לא יהיה לשם קידושין, והוא אמר שזה "מתנה שלא לשם קידושין בכלל" והוסיף "ברור שלא". האם היה מספיק שיאמר "ברור שלא" בעקבות דבריה? והאם בכלל היה צריך להגיד את התנאי הזה? מראש
תשובה: מפני שבימינו ברור שקידושין נעשים רק בצורה מסודרת עם רב וכו', אין לחשוש שסתם מתנה ניתנת לשם קידושין ועל כן אין צורך בהוספת התנאי הנ"ל. הרב יהודה חי לנזר
שאלה: פיצוי מבצע עמוד ענן: אנחנו גרים בדרום. הילד שלנו בימים של שגרה נמצא בבקרים אצל מטפלת. בתקופת מבצע עמוד ענן למטפלת אין ממ"ד ואנחנו גם לא היינו באזור והילד לא הלך למטפלת. הוגדר מראש שהמטפלת מקבלת ע"פ שעה (סכום יותר גבוה מהממוצע באזורנו), ואינה מצהירה על עבודתה (ולכן לא תקבל פיצוי מהמדינה על אובדן ימי העבודה). האם עלינו לשלם לה גם עבור הימים בהם היא לא עבדה? נציין עוד שאנחנו כן מפוצים על הימים שלא עבדנו- אבל לא ברור האם יש קשר בין הדברים.
תשובה: ר' תחומין יב, מאמריהם של הרב צבי בן יעקב והרב שאול ישראלי.
שאלה: חימום תבשילים על פלטה: בעניין מאכלים עם רוטב בשבת. השתדלתי מאוד למצוא תשובה באתר מבלי להטריד שוב בשאלות שנשאלו כבר ובאמת מצאתי, רק שהתבלבלתי לגמרי. בעלי אשכנזי אני תימנייה. רציתי לדעת לגבי חימום בשבת בבוקר: 1. האם מותר להוציא מאכלים מהמקרר ולשים ישירות על הפלטה כשהפלטה עדיין לא דולקת. או שחייבים להניח מגש על הפלטה ועליו להניח את הסירים? 2. עוף עם רוטב, עיקר התבשיל הוא העוף את הרוטב גם אפשר לאכול, האם מותר לחמם בשבת בבוקר ולאכול גם את הרוטב? מותר לשים את הרוטב על תבשיל גושי מחומם אחר? 3. תבשיל דג כדוגמת החריימה של הטריפוליטאים, מותר בשבת בבוקר? רוב התבשיל הוא הדג אך אי אפשר בלי הרוטב הרוטב ברובו ירקות מעט נוזלים, יש לציין גם שהרוטב נקרש במקרר וכשמתחמם נעשה נוזלי.
תשובה: א. הדעה המקובלת היא שיש לחצוץ בין הפלטה לסיר לצורך היכר. אפשר לשים צלחת הפוכה או להסתפק ברשת של התנור וכד'. אולם יש גם מקילים להניח ישירות על הפלטה ב. נאמרו בזה הגדרות קוטביות בפוסקים. י"א שהמאכל צריך להיות יבש לגמרי כמו שניצל או אורז וכד' (שו"ע הרב) י"א שהולכים בתר עיקר המאכל ולכן גם עוף ברוטב מותר לחממו בשבת על אף שיש הרבה רוטב והוא ניכר מאוד (הגרע"י יבי"א ו מח (עפ"י ר' ירוחם בב"י רנג) ועוד פוסקים). ולמעשה, הפסיקה המקובלת היא בדרך המיצוע שאם הרוטב מועט ובטל למאכל יש להקל ואם הוא רב ונחשב כעומד בפני עצמו אין לחממו ויש להוציא את היבש ולחמם רק אותו וא"א לתת בזה הגדרות חותכות מצד הכמות וכד'. להניח רוטב קר על מאכל גושי מחומם יש אומרים שמאכל גושי נחשב ככלי ראשון המבשל ויש מקילים. לכתחילה אפשר להמתין מעט עד שיהיה אפשר לטעום את הרוטב ובמצב כזה שאינו חם כל כך מותר לכל הדעות להניחו על המאכל. ג. איני מכיר את המאכל, אולם התשובה כלולה באות ב. אם הרוטב הוא קרוש לספרדים מותר לחממו כיון שנחשב כמאכל יבש ולאשכנזים מותר לחממו רק במקום הצורך. מכיון שאיסור החימום ברוטב קרוש קל יותר אפשר יותר להקל מצד כמות הרוטב במאכל. חנוכה שמח
שאלה: להדליק נרות חנוכה בעצמו או ע"י שליח - הבהרה: האם דעת הרב שעדיף מצוה חלקית בזמנה להדליק בזמן על ידי שליח בלי ברכת שעשה ניסים מאשר מצוה בדיעבד שלימה שהבעלים ידליקו מאוחר? השאלה נשאלה בהמשך לשאלה "להדליק נרות חנוכה בעצמו או ע"י שליח -הבהרה"
תשובה: אפשר ליצוק שמן בכמות גדולה, שהנרות ילדקו זמן רב, והוא יוכל לברך עליהם שעשה נסים.
שאלה: לעשר עדשים שהנביטו אותם: אם לוקחים עדשים מוגמרים שאפשר לבשלם בסיר ועישרו. ואז שמו אותם על צמר גפן רטובה בכוונה על מנת שינביטו. האם צריך שוב לעשרם?
תשובה: וברכת ד' מספק בלא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כריכות בתפילין של יד: כמה כריכות עושים לפי הספרדים והאשכנזים בתפילין של יד?
תשובה: מובא באר"י בשער הכוונות - לכרוך שבע כריכות. ובשו"ע כתב: נוהגים העולם לכרוך על הזרוע שש או שבע כריכות (כז,ח). ונחלקו האחרונים האם לספור את שני החצאים. להלכה פסקו שבע כריכות שלימות (בא"ח וירא טו. כה"ח כז, לה. ילקו"י כה, עו). ויש נוהגים (שם חדש) לכרוך שש כריכות, וסופרים שני חצאים בתחילה ולבסוף להשלים לשבע. ומובא בערוך השולחן (שם יט) שבע כריכות כנגד שבע מילים בפסוק "פותח את ידך". ובספר דברי יחזקאל מובא "כנגד הפסוק ואתם הדבקים בה' אלוקיכם".
שאלה: בשר וחלב: מדוע חכמים גזרו שלא לאכול עוף ואח"כ חלב? הרי מהתורה יש את האיסורים הללו,רק לגבי בשר וחלב? מה טעם הגדר הזה שהם שמו? השאלה נשאלה בהמשך לשאלה "לאפות בשר וחלב יחד"
תשובה: וברכת ד' נא לעיין באנצקלופדיה תלמודית כרך ד' ערך בשר בחלב, שם מופיעים כל הדרשות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קידוש עם מיץ ענבים צהוב: אבקש את הכרעת הרב אריאל. התשב"ץ (א, סימן פה) מביא את הרמב"ן, שאין לקדש על יין שהוא לא בצבע אדום למרות שהוא משובח, וכותב שכך הוא עושה למעשה. האם יש לחוש ולא לקדש על מיץ ענבים בצבע צהוב?
תשובה: אנו נוהגים לקדש גם על יין שאינו אדום. מיץ ענבים הוא יין.
שאלה: גילוח ביום השלושים: אימי נפטרה בתאריך ט"ז חשוון 1 11 2012 זה היה יום חמישי בבוקר והיא נקברה באותו היום בשעה שלוש נאמר לנו שניתן להתגלח מחר ואחרים אמרו שצריך לחכות למוצאי שבת ואחרים אמרו ביום ראשון אני רוצה לדעת מתי להתגלח? האם יש הבדלים בין ספרדים ואשכנזים בעניין? אהוד
תשובה: באבלות על שאר קרובים מותר לגלח ביום ה-30. ואילו על הורים נדרש לפחות ביום ה-31' וצריך דבר נוסף שיגערו בך!! לדוגמא שיאמרו: 'שערך פרוע' 'לא נעים לנו לשבת לידך בצורה זו'  יום ה-31 הוא שבת ולכן אפשר ממוצ"ש והלאה לאחר שיגערו בך.
שאלה: חוסר בגז במזגן שנמכר: מכרתי מזגן והתעוררה שאלה בנוגע לגז. הקונה היה מודע לזמן השימוש שלי במזגן (חצי שנה) וכן כמה זמן עמד במחסן (חצי שנה). הוא בירר שסגרתי את הברז של הגז והשבתי לו בחיוב. הסתבר שחסר הרבה גז בעלות של 350 ש"ח. על מי חובת הת? יתכן שהכמות שנחסרה בזמן הנ"ל היא לא בגדר הנורמליות מסיבה כלשהי.
תשובה: שאלתכם היא: האם חוסר של גז בכמות כזו נחשב כמום במקח או שמא דבר זה רגיל ומקובל? לשם פתרון התשובה עליכם לבחור איש מזגנים מקצועי, שמקובל על שניכם, ולקבל אותו כבורר מוסכם בשאלה הנ"ל, ולפי דבריו תעשו. כדברי השו"ע בחושן המשפט סימן רל"ב סעיף ו' : "כל שהסכימו עליו בני המדינה שהוא מום שמחזירין בו מקח -מחזירין. וכל שהסכימו עליו שאינו מום-הרי זה אינו מחזיר. שכל הנושא ונותן סתם על מנהג המדינה הוא סומך".
שאלה: תפילה ואמונה: נשאלתי ע"י פיזיקאי - הוא כפיזיקאי סבור שכמעט כל ההתרחשויות ה פיסיקליות בעולם הם בעצם דברים שהיה צפוי שיתרחשו. למעט התרחשויות שסיבתם רוחנית, כמו למשל פעולות הנעשות ע"י אדם שהוא בעל בחירה חופשית וכו. משכך, קשה לו מאוד להתפלל על גשם למשל, כיון שלדעתו, הדבר בעצם כבר נקבע מראש - מיקום העננים, הטמפרטורה, כיווני הרוח וכו, הם דברים שכולם תוצאות של סיבות קודמות וכו וכו, ולו יצוייר שהיה אדם חכם מאוד מאוד, היה יכול לנבא מראש אם ומתי יהיה גשם וכו. וממילא, הרי הוא בעצם מתפלל על דבר שכבר נקבע. עניתי לו שמפתח של גשמים לא נמסר לאיש וכו. אך הוא התעקש שמבחינה מדעית, גם גשם הוא דבר התלוי בסיבות שכבר קיימות. כמובן שגשם הוא רק דוגמה. אותה שאלה אפשר לשאול ביחס לכל פרנסה, רפואה וכו. אודה מאוד לרב אם יוכל להבהיר לי את הענין.
תשובה: גם לפי גישתו, יש חלקים גדולים מאד במציאות שנתונים לבחירה חופשית. ובעידן המודרני, הרי האדם כובש את הטבע ועושה דברים רבים שמשפיעים על המציאות. ולגבי מעשי האדם, הרי הוא מודה שאין האדם יודע את כל ההשלכות של מעשיו. התפלה היא שהאדם במעשיו יביא רק ברכה לאנושות בכל מעשיו ולא ח"ו לקלקול.
שאלה: הפסד ביין נסך: יהודי מתחזק שלא ידע מאסור סתם יינם של גויים שאסור, וקנה באלפי-שקלים יין של גויים עבור מסחר, האם נתיר לו להנות מזה ולמכרם גויים? כי הרמ"א כותב שהיום הגויים לא ממש מקרי עובדי ע"ז.
תשובה: וברכת ד' עיין ברמ"א (יו"ד קכג) שהקל כשכבר קנו, ועיין עוד בשו"ת מהר"ם לובלין שהקל בכך. אבל צריך שיקבל עליו שיותר לא יסחור בכך, אלא א"כ יקבל היתר מרבנים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ענבים מבושלים של גויים: יש מקום בבעלות גוי, שאת הענבים שם מבשלים ואז עושים מזה יין ואת היין עצמו לא מפסתרים או מבשלים, האם זה נקרא יין מבושל שמובא בגמרא, שאז מותר בשתיה?
תשובה: ב"ה שלו-ם וברכה, בבציר ידני, הנגיעה בענבים ובמיץ עד אחר הבישול שמגיע לרתיחה של הענבים צריך להיעשות ע"י יהודי שומר מצוות. בבציר בבוצרת, ההקפדה מתחילה משפיכת הענבים מהבוצרת למשאית שתיעשה ע"י יהודי שומר מצוות והוא גם צריך ללוות את הענבים בהובלתם למפעל וצריך לשופכם מהמשאית למפעל ולטפל בהם עד אחר הבישול שמגיע לרתיחה. הרב חגי בר גיורא
שאלה: יחס לילד שמדבר מילים לא יפות : רציתי לדעת איך להתייחס שמדבר מילים לא יפות?
תשובה: כמו בכל חינוך לערכים, אנו מלמדים את הילדים על ידי דוגמא אישית. אנו מחנכים על ידי היחס שלנו למעשי ילדינו. אנו מאירי פנים למידות טובות ואנו קרים ולא מזדהים במקום שיש מידות רעות. במקום שיש מילים לא יפות יש להיכנס לשיחה עם הילד. ראשית, יש לבדוק האם הוא מבין מהם מילים צנועות ומהם מילים גסות. לאחר מכן להיכנס לשיחה ולבדוק מה הצורך של הילד בגסות. לנסות להראות לילד שהחיים יכולים להיות יפים יותר כאשר מתנקים מהגסות.
שאלה: הדלקת נרות חנוכה ערב שבת: שמעתי שהביאו בשם הרב מרדכי אליהו זצק ל, שאם מישהו פספס מנחה גדולה ביום שישי לפני הדלקת נרות חנוכה תפילה בציבור. עדיף שיתפלל תפילת יחיד בביתו לפני הדלקת נרות חנוכה מאשר להדליק נרות חנוכה ולהתפלל בציבור אחר ההדלקה. האם זה נכון?
תשובה: כך מובא בספר מקראי קודש בשם הגר"מ אליהו זצ"ל (יא,א). גם לדעה זו ראוי ללכת לבית הכנסת ולשמוע קדיש וקדושה.
שאלה: ספרדי המתארח בבית מלון בחנוכה: המתארח בבית מלון בחנוכה עם אשתו ובביתו יש ילדים גדולים. מה הדין לספרדים? האם בבית ידלקו הילדים ויוציאו יד"ח את הוריהם או שההורים גם מחוייבים להדליק? ואם נאמר שההורים חייבים להדליק, האם עם ברכה או בלי ברכה?
תשובה: לספרדים - הילדים השוהים בבית ידליקו נרות חנוכה ויוציאו את ההורים הנמצאים במלון. וההורים פטורים.
שאלה: הפסק לברכות הנהנין: בבוקר אני אני מברכת "שהכל", על כל הדברים שאני אוכל בארוחת הבוקר שמצריכים ברכת "שהכל". אם לא אכלתי שיעור של ברכה אחרונה, עד מתי אני יכולה לאכול עוד דברים שברכתם "שהכל" בלי לברך? עד מתי הברכה "תופסת"? (מדובר על מקרה שאני עדיין נשארת בתוך הבית אך מסיחה את דעתי מהארוחה עצמה). תוה רבה
תשובה: כל זמן שאת תכווני מראש. שיעור ברכה אחרונה לברכת שהכול פחות מחצי כוס שתיה, בוודאי יש כאן שיעור.